CELEX: 32019D1924
Language: da
Date: 2019-07-31 00:00:00
Title: Rådets afgørelse (FUSP) 2019/1924 af 31. juli i2019 om undertegnelse og indgåelse af aftalen mellem Den Europæiske Union og Republikken Malis regering om status for Den Europæiske Unions FSFP-mission i Mali (EUCAP Sahel Mali)

20.11.2019   
               
               
                  DA
               
               
                  Den Europæiske Unions Tidende
               
               
                  L 299/1
               
            
         RÅDETS AFGØRELSE (FUSP) 2019/1924
         af 31. juli i2019
         om undertegnelse og indgåelse af aftalen mellem Den Europæiske Union og Republikken Malis regering om status for Den Europæiske Unions FSFP-mission i Mali (EUCAP Sahel Mali)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 15. april 2014 afgørelse 2014/219/FUSP (1) om Den Europæiske Unions FSFP-mission i Mali (EUCAP Sahel Mali).
                  
               
                     (2)
                  
                  
                     Artikel 9 i afgørelse 2014/219/FUSP fastsætter, at EUCAP Sahel Malis og dens personales status, herunder i givet fald privilegier, immuniteter og yderligere garantier, der er nødvendige for, at EUCAP Sahel Mali kan gennemføres og fungere smidigt, fastlægges i en aftale, der indgås i henhold til artikel 37 i traktaten om Den Europæiske Union og i overensstemmelse med proceduren i artikel 218 i traktaten om Den Europæiske Unions funktionsmåde.
                  
               
                     (3)
                  
                  
                     Aftalen i form af brevveksling mellem en Europæiske Union og Republikken Mali (2) (»aftalen i form af brevveksling«), der blev godkendt ved Rådets afgørelse 2014/853/FUSP (3) og indgået mellem Den Europæiske Union og Republikken Mali den 31. oktober 2014, tildelte EUCAP Sahel Mali en status i Mali.
                  
               
                     (4)
                  
                  
                     Rådet gav den 12. juni 2017 bemyndigelse til at indlede forhandlinger med Republikken Mali med henblik på at indgå en aftale om status for EUCAP Sahel Mali (»aftalen«), som træder i stedet for aftalen i form af brevveksling.
                  
               
                     (5)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Republikken Malis regering om status for Den Europæiske Unions FSFP-mission i Mali (EUCAP Sahel Mali) godkendes herved på Unionens vegne.
            Teksten til aftalen er knyttet til denne afgørelse.
         
         
            Artikel 2
            Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 31. juli 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (EUT L 113 af 16.4.2014, s. 21).
         
            (2)  Aftale i form af brevveksling mellem Den Europæiske Union og Republikken Mali om status for den Europæiske Unions FSFP-mission i Mali (EUCAP Sahel Mali) (EUT L 344 af 29.11.2014, s. 3).
         
            (3)  Rådets afgørelse 2014/853/FUSP af 8. oktober 2014 om undertegnelse og indgåelse på Unionens vegne af aftalen i form af brevveksling mellem Den Europæiske Union og Republikken Mali om status for den Europæiske Unions FSFP-mission i Mali (EUCAP Sahel Mali) (EUT L 344 af 29.11.2014, s. 1).